Posletten

mini|Nedslagsfeltet til elven Po
miniatyr|Posletten inkludert tilstøtende flate områder utenom nedslagsfeltet i Veneto, Friuli og Emilia-Romagna

Posletten (italiensk: Val padana eller Pianura Padana) er en slette som dekker store deler av nordlige Italia. Sletten grenser til Alpene i nord, Appenninene i sør og Adriaterhavet i øst. På grunn av elven Po og alle sideelvene dens ligger forholdene godt til rette for landbruk i dette området. Landbruk er en viktig næring for dem som bor her, men området er også et av de viktigste industriområdene i Europa. De største byene finner man der hvor sletten møter fjellmassivene, slik som Milano, Torino, Bologna og Verona.

Podalen er et betydelig geografisk trekk for Italia. Den strekker seg bortimot 650 km i øst-vestlige retning og dekker et areal på , inkludert den venetianske delen, som ikke egentlig er del av Poelvens dalstrøk. Den strekker seg fra de vestlige Alpene og til Adriaterhavet. Flatlandet i områdene Veneto og Friuli er ofte betraktet som adskilt ettersom de ikke har avløp til Poelven, men de utgjør til sammen et uavbrutt sletteområde.

 Eksterne lenker 

 «Po Valley panorama map». Red Geographics. 2004–2009.
 «The Po Basin Water Board, Italy» . CABRI-Volga.

Kategori:Italias geografi
Kategori:Sletter i Europa
Kategori:Po